Hubblova premenná hmlovina

Hubblova premenná hmlovina alebo NGC 2261 je emisná hmlovina a reflexná hmlovina v súhvezdí Jednorožec, ktorú objavil britsko-nemecký astronóm William Herschel 26. decembra 1783.

Nachádza sa v blízkosti premennej hviezdy R Monocerotis. Táto hviezda má značne premenné spektrum a vysiela intenzívny hviezdny vietor. Je to prahviezda (protohviezda) typu T Tauri. R Monocerotis sa nachádza vo vnútri prachového oblaku, ktorý je dvakrát väčší než naša planetárna sústava. Je možné, že z tohto oblaku sa v budúcnosti planetárny systém vyvinie. Hviezda aj okolitá hmlovina menia svoju jasnosť, avšak nezávisle od seba. Príčina týchto zmien dodnes nie je jasná. Jedným z vysvetlení je, že medzi osvetľujúcou hviezdou a hmlovinou sa nachádzajú husté nepriehľadné oblaky prachu. Rádiové pozorovania objavili súvislosť hviezdy aj hmloviny s obrím molekulárnym mrakom.

Hubblova premenná hmlovina je vejárovitá reflexná hmlovina osvetľovaná hviezdou R Monocerotis, ktorá spôsobuje, že tvar a jas hmloviny sa menia v priebehu niekoľkých týždňov. Je pomenovaná podľa astronóma Edwina Hubblea, ktorý sa pred vyše sto rokmi zaoberal jej nezvyčajnou premennosťou.

Pozri aj 
 Zoznam NGC objektov

Súhvezdie Jednorožec
2261
Reflexné hmloviny
Astronomické objekty objavené v roku 1949